I 1875 ble en av de lengste og største omnibuss, dvs. hestetrukne passasjervogn, bygget av John Stephenson Co, med kapasitet på 120 passasjerer. Vognen ble bevart i resten av det nittende århundret og fram til 1914, da forretningsmannen George Schlitz i Brooklyn, New York bestemt seg for å bruke den som motorisert transport. Han kjøpte en Martin trekkvogn fra Knox Automobile Co. og koblet hestevognen med trekkvognen ved å ta bort forhjulene. Schlitz benyttet dette busskjøretøyet på pikniktur mellom Brooklyn og New York. Semitrailerbuss hadde en spe begynnelse i USA, som sett i 1916 da bilingeniøren Rollie B. Fageol introdusert et av sine eksperimentelle busskjøretøyer for potensielle kjøperne i San Francisco. Der hadde Fageol koblet sammen en personbil med en passasjertilhenger ved bruk av semitrailer-prinsippet, med styrende bakaksel.